hu hu fr es gl en en en en en hu hu hu hu hu hu hu hu hu hu hu hu hu en hu hu hu hu hu hu hu hu hu fr es en es it es hu hu hu hu hu hu hu en en fr fr ca ca en ca en ca en en fr es gl en en en en en hu hu hu en hu en de it hu es es es en hu hu hu hu hu hu hu hu hu hu hu hu hu hu hu en de es ms ms hu sv fr sv en en en fr hu es en en pt de nl sv nl ms it de es hbs_lat sw ms en fr de es ms ms en fr en en en ms en fr id sv en en nb sv de fr en en en en nl sv nl ms nb de fr hu da en ms en hu hu hu hu hu hu hu hu hu hu hu hu en de es ms ms hu sv fr sv en en eu fr hu es en en sv de es hbs_lat sw ms sv de id sv en en en fr de fr en en en fr de es ms ms nb fr hu da en ms tr sv en de ms ms en en nl sv nl ms nb hu hu hu hu hu hu hu hu en de fr en en de sv de es ms ms fr fr hu es en en fr de id sv en en oc de hu da en ms fr fr fr sv en en fr fr nl sv nl ms fr fr de es it ms fr sv de es pt ms de en en de ms ms fr hu hu az en en en ms de hu hu hu hu en fr es gl en en en en en
IDM Assen - Számadó Máté gyarapította pontjait az SSP300-ban! - P1race.hu
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
MotoGP - 🇬🇧 Brit Nagydíj
MotoGP - 🇦🇹 Osztrák Nagydíj
MotoGP - 🇸🇲 San Marinói Nagydíj
MotoGP - 🇪🇸 Aragón Nagydíj
MotoGP - 🇯🇵 Japán Nagydíj
MotoGP - 🇹🇭 Thai Nagydíj
MotoGP - 🇦🇺 Ausztrál Nagydíj
Superbike - 🇨🇿 Most 1.verseny
Superbike - 🇨🇿 Most 2.verseny
Superbike - 🇫🇷 Magny-Cours 1.verseny
Superbike - 🇫🇷 Magny-Cours 2.verseny
Superbike - 🇪🇸 Catalunya 1.verseny
Superbike - 🇪🇸 Catalunya 2.verseny
Superbike - 🇵🇹 Portimao 1.verseny
SuperSport - 🇪🇸 Catalunya 1.verseny
🇬🇧 Brit Superbike - Oulton Park sprint
SuperSport - 🇪🇸 Catalunya 2.verseny
🇬🇧 Brit Superbike - Oulton Park 2.verseny
🇬🇧 Brit Superbike - Oulton Park 3.verseny
KezdőlapMotorsportIDM Assen - Számadó Máté gyarapította pontjait az SSP300-ban!
Fotó: IDM / Dino Eisele
IDM Assen – Számadó Máté gyarapította pontjait az SSP300-ban!
Múlt hétvégén a hollandiai Assenba látogatott a német nemzeti bajnokság, az IDM mezőnye is. A fordulóban a Supersport 300 géposztályban érdekelt Számadó Máté is rajthoz állt. Optimistán várhatták az asseni állomást, mivel az előző hétvégéken Máté felállhatott a dobogóra – így Schleizban is. Lássuk az ő hétvégéjét.
A holland fordulót megelőzően a Red Bull Ringen tesztelt csapatával, a Hungarian Racing Engineering Teammel, mielőtt folytatták az útjukat Hollandiába. A beszámolójukat itt lehet elolvasni:
Pénteken két szabadedzést rendeztek a mezőny számára. Máté az elsőn a 14., míg a másodikon az ötödik helyet szerezte meg. Az összevont listán az ötödik lett Máté, kilenc tizeddel elmaradva a Supersport 300 VB-n induló, itt csak vendégszereplő német Dirk Geiger mögött.
Pénteken, valamint szombaton is egy-egy időmérőt teljesítettek a versenyzők. Az első kvalifikációt Máté a 14., a másodikat a 11. helyen zárta. Összességében Máté a 11. rajtkockát szerezte meg, a rajtelsőség a már említett vendég, Dirk Geigeré lett.
Íme a szombati verseny felvétele, a rajt 1:01:20-nál kezdődik:
Máténak nem alakult jól a versenye: a felvezető körben kiállt, mert nem érezte megfelelőnek a motor elejét. Mint utólag elmondták, a rajtrácson vették észre, hogy ereszt az első kerék. Ezt a helyszínen orvosolták is, de a felvezető kör után kiállt a boxba egy ellenőrzésre. A futamot a boxutcából rajtolva kezdhette meg, a mezőny végéről végül a 19. helyen zárta a versenyt.
A futamot a szabadkártyás Dirk Geiger nyerte, megelőzve a mezőnyben túlkorosnak mondható, és jelentős VB-rutinnal rendelkező Scott Derouét és a kétszeres bajnok címvédő Lennox Lehmannt.
Íme az első 10 helyezett, a teljes végeredmény itt tekinthető meg:
Számadó Máté és a csapat nyilatkozatai
Máté az alábbiakat mondta az első verseny végeztével:
“A verseny előtt első kereket kellett cserélni. A warm up-nál éreztem, hogy valami nincsen rendben,így ki kellett jönnöm a boxutcába, hogy ellenőrizzük. Nem találtunk semmi nyilvánvaló hibát. Azonban így csak a boxutcából tudtam elrajtolni, azt is kicsi késéssel… A 32. helyről csak a 19-re tudtam feljönni a 10 kör alatt úgy, hogy a motor eleje nem működött jól. A köridők is messze elmaradtak a várttól. Arra gyanakszunk, hogy a vadiúj felni a hibás.
Holnapra remélem elhagy a balszerencse és tényleg azt tudom motorozni amit tudok!”
Itt pedig a csapat beszámolója:
A vasárnapi verseny itt tekinthető meg, a rajt 2:01:30-nál kezdődik:
Ez a futam sokkal jobban alakult Máté számára: ezúttal már a 11. rajtkockából indulva hamar megkezdte a felzárkózást, az első kört a 9. pozícióban zárta. A következő körökben nagyot csatázott a német Marvin Siebdrath-tal a hetedik helyért. Később a kettejük csatája négyfőssé alakult, mivel utolérték a Freudenberg KTM két versenyzőjét: Walid Khant és Leo Rammerstorfert. Az utolsó előtti körben Máté az ötödik helyen haladt, ám az utolsót már a boly végén, a nyolcadik pozícióban kezdte meg, és végül abban is intették le.
A futamot vasárnap is a “vendég” Dirk Geiger nyerte meg, ezúttal azonban szoros csatát vívva a hazai pályán versenyző Derouéval. A dobogó legalsó fokára ezúttal is a címvédő Lennox Lehmann állhatott fel – de mindössze két ezreddel (!) előzte meg a szabadkártyás spanyol Juan Conesát.
Máté, bár nyolcadik lett, a hatodik helyért járó 10 ponttal gazdagodott, mivel az IDM szabályai szerint a szabadkártyás versenyzők nem kaphatnak pontot – így Geiger és Conesa “kiesett” Máté elől.
Íme az első 10 helyezett, a teljes végeredmény itt érhető el.
Számadó Máté és a csapat nyilatkozatai
Máté szavai a vasárnapi futam után:
“A szombati balszerencsés nap után végre volt egy jó versenyen. Szoros befutó volt, 0.4 másodperc a harmadik helytől. Kis szerencsével akár előrébb is végezhettem volna, de most nem tudtam ellensúlyozni az ellenfelek technikai előnyét. Nem igazán úgy alakult a hétvége ahogy szerettem volna, de nagyon sok tapasztalatot szereztem és szereztünk csapatként is ezen a hétvégén ahol az eddiginél is erősebb mezőny gyűlt össze, mivel Spanyolországból és a VB-ről is jöttek versenyzők! Úgy érzem jó úton haladunk, hogy szintet tudjunk lépni a jövőben!”
A Hungarian Racing Engineering Team az alábbiakat írta hétfő délelőtt:
Már csak két hétvége van hátra az IDM 2022-es idényéből, tehát még 100 pont szerezhető összesen. Számadó Máté továbbra is a tabella ötödik helyén áll, ám Walid Khan – akivel azonos pontszámmal érkeztek Assenba – 16 ponttal megelőzte őt. Máté mögött mindössze két ponttal áll a holland Scott Deroue, akire most térjünk ki egy kicsit.
Deroue úgy van Máté sarkában, hogy két fordulót kihagyott idén – viszont finoman szólva sincsenek egy súlycsoportban. Deroue már 26 éves, és sok tapasztalattal bír: négy évet töltött a Supersport 300 VB-n, ahol kétszer harmadik, kétszer pedig második helyen zárta a bajnokságot. Korábban pedig egy teljes szezont teljesített a Moto3-as VB-n (igaz, nem szerzett pontot). Deroue tavaly azt nyilatkozta, hogy befejezi a versenyzést, de idén mégis elindult az IDM-ben. Ráadásul az egyik legerősebb csapat, a Freudenberg KTM színeiben. Tehát így nézzük a tabella állását.
Íme az első 10 helyezett, a teljes tabella itt érhető el:
Az IDM következő állomása szeptember első hétvégéjén lesz az ausztriai Red Bull Ringen.
Előző cikkAssen 2 – vegyes érzelmekkel teli versenyhétvége!
Következő cikkMir: A leendő csapattársam valószínűleg gyors lesz
Copyright © 2022 Racingline.hu Kft.